《去年大兵入台仙居幸免今冬屠掠无噍类衣冠妇》
宋代·舒岳祥

初谓无兵祸，那知酷至斯。
相看不敢哭，有死未知期。
儿向草间没，夫随剑口离。
琵琶犹带怨，况是作俘累。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。